CELEX: C2005/006/11
Language: lt
Date: 2005-01-08 00:00:00
Title: 2004 m. lapkričio 18 d. Teisingumo Teismo sprendimas (šeštoji kolegija), Byloje C-317/02 Europos Bendrijų Komisija prieš Airiją (Valstybės įsipareigojimų neįvykdymas — Bendrijos žuvininkystės sistema — Reglamentai (EEB) Nr. 3760/92 ir 2847/93 — Žvejybos kvotų viršijimas)

8.1.2005   
            
            
               LT
            
            
               Europos Sąjungos oficialusis leidinys
            
            
               C 6/7
            
         
      TEISINGUMO TEISMO SPRENDIMAS
   
   (šeštoji kolegija)
   2004 m. lapkričio 18 d.
   Byloje C-317/02 Europos Bendrijų Komisija prieš Airiją (1)
   
   (Valstybės įsipareigojimų neįvykdymas - Bendrijos žuvininkystės sistema - Reglamentai (EEB) Nr. 3760/92 ir 2847/93 - Žvejybos kvotų viršijimas)
   (2005/C 6/11)
   Proceso kalba: anglų
   Byloje C-317/02 Europos Bendrijų Komisija, atstovaujama K. Fitch ir T. van Rijn, vėliau T. van Rijn ir B. Doherty, prieš Airiją, atstovaujamą D. O'Hagan, padedamo A. Schuster, dėl 2002 m. rugsėjo 11 d. pareikšto ieškinio dėl įsipareigojimų neįvykdymo pagal EB sutarties 226 straipsnį, Teisingumo Teismas (šeštoji kolegija), susidedantis iš kolegijos pirmininko A. Borg Barthet (pranešėjas), teisėjų S. von Bahr ir J. Malenovský; generalinė advokatė: C. Stix-Hackl, sekretorius: R. Grass, 2004 m. lapkričio 18 d. priėmė sprendimą, kurio rezoliucinėje dalyje nurodyta:
   
               1)
            
            
               Nepriimdama jai paskirtos žvejybos kvotos naudojimui reikalingų kriterijų ir taisyklių;
               
                           —
                        
                        
                           žvejybos veiklos monitoringu, tinkamu iškrovimų inspektavimu ir sugavimų deklaravimu bei inspektavimu ir kita taikomuose Bendrijos reglamentuose nustatyta kontrole neužtikrindama Bendrijos taisyklių, susijusių su gyvųjų vandens išteklių išsaugojimu, laikymosi;
                        
                     
                           —
                        
                        
                           laikinai neuždrausdama žvejybos veiklos su jos vėliava plaukiojantiems arba jos teritorijoje registruotiems laivams, kai yra išeikvotos jai paskirtos kvotos, ir
                        
                     
                           —
                        
                        
                           nepradėdama administracinių veiksmų ar baudžiamųjų procedūrų prieš šiuos reglamentus pažeidusius laivų kapitonus arba prieš kitus, atsakingus už pažeidimo padarymą, asmenis,
                        
                     
                           —
                        
                        
                           Airija neįvykdė savo įsipareigojimų pagal 1992 m. gruodžio 20 d. Tarybos reglamento (EEB) Nr. 3760/92 nustatančio žuvininkystės ir akvakultūros sistemą Bendrijoje 9 straipsnio 2 dalį ir 1993 m. spalio 12 d. Tarybos reglamento (EEB) Nr. 2847/93 nustatančio bendros žuvininkystės politikos kontrolės sistemą 2, 21 ir 31 straipsnius.
                        
                     
         
               2)
            
            
               Priteisti iš Airijos bylinėjimosi išlaidas.
            
         
      (1)  OL C 261, 2002 10 26.